**2. luokan englantiin sopivia pelejä ja leikkejä:**

**Numeroleikkejä:**

* Atomi-leikki, jossa oppilaat kulkevat musiikin tahdissa ja kun musiikki loppuu, opettaja pyytää heitä muodostamaan tietynkokoisia atomeja menemällä kiinni toisiinsa, esim. "Atom 3!"
* Numeron piirtäminen ilmaan + arvaus
* Numeron piirtäminen parin selkään + arvaus
* Koputus pulpettiin + arvaus
* noppien heitto + arvaus
* parin etsintä kysymällä "How old are you"?
* Numeroiden harjoitteluun toimii tosi hyvin peli, jossa käsiin otetaan tietty määrä noppia ja niitä ravistetaan. Sitten kysytään "How many"? Oppilaat saavat arvata ja oikein vastannut saa vuorostaan ottaa käsiinsä noppia.

**Simon says eli Kapteeni käskee:**

Tämän leikin avulla voi harjoitella kätevästi perusverbejä ja toimintoja kuten: walk, run, jump, ride a bike, ride a horse, eat, drink, sleep, dance, sing, play the piano, play the guitar, play the flute, play the drums, play football, play tennis, play ice-hockey. Tähän voi yhdistää myös kehonosia, esim "touch your nose" jne...

**King of Colours eli Väri:**

Tässä yhdistyy kätevästi numeroiden ja värien harjoittelu. Värikuningas (alussa opetteja) on seinää vasten selin muihin ja antaa käskyjä, kuten: "red, two steps" jne.

**Avaimen piilotus:**

Yksi oppilas menee luokan ulkopuolelle ja muut piilottavat pienen esineen. Kun oppilas alkaa etsiä esinettä muut auttavat sanomalla: cold / freezing cold / warm / hot / burning hot

**Laululeikkejä:**

* Head, shoulders, knees and toes
* If you're happy and you know it
* Old Mc Donald had a farm
* Twinkle, twinkle little star
* Wheels on a bus
* Inchy, winchy spider

**Sanojen tunnistusta kilpaa**:

* Laitetaan kuvakortteja esiin taululle tai kuvia/esineitä kameran alle. Kaksi oppilasta vuorollaan kilpailevat kumpi osoittaa ensin opettajan sanomaa kuvaa/esinettä. Muut oppilaat tarkkailevat ja antavat pisteen nopeammalle.
* Laitetaan kuvakortteja sinitarralla eri puolille luokkaa. Opettaja kysyy "Where can you see...?" ja oppilaat osoittavat oikeaan suuntaan.

**Arvausleikkejä:**

* Näyttele ja arvaa-leikki, jossa taululle laitetaan harrastuksia, verbejä tms. ja oppilaat saavat vuorollaan esittää niitä pantomiiminä ja muut arvaavat englanniksi.
* Laitetaan esiin kuvakortteja taululle tai kuvia kameran alle. Yksi oppilas vuorollaan tulee ja kirjoittaa ylös minkä kuvista valitsee. Muut yrittävät vuorollaan arvata käyttäen englanninkielistä fraasia ja oikein arvannut pääsee eteen valitsemaan.Toimii monenlaisten kuvien ja fraasien kanssa, esim:

Do you have...? (eläimet ja esineet)

Do you like...? (ruuat ja juomat)

Can you...? (verbit)

* What's missing? -leikki: Taululla tai kamerassa on kuvia (tai oppilaat pitelevät niitä). Yksi kuvista otetaan pois ja muut miettivät mikä puuttuu.
* What is this? -leikki: Peitetään yksi kuvakortti ja paljastetaan siitä vähän kerrallaan tai ”väläytetään” hyvin nopeasti. Muut arvaavat mikä kuva on kyseessä.

**Parinetsintäleikki:**

* tässä leikissä oppilaille jaetaan kuvalaput, joita on aina kaksi samaa (esim. eläimiä, esineitä, ruokia, verbejä, harrastuksia). Sitten kierrellään luokassa ja yritetään löytää pari kyselemällä englanniksi, esim:

Do you have...?

Do you like...?

Can you...?

What's your favourite colour?

**Hutchy-Butchy -leikki piirissä:**

Oppilaat istuvat tuoleilla piirissä, tuoleja on yksi vähemmän kuin oppilaita. Taululla tai kamerassa on esillä kuvakortteja jostain aihepiiristä. Yksi oppilaista menee ulos ja sillä aikaa opettaja antaa yhdelle oppilaista Hutchy-Butchyn (voi olla mikä vaan pieni esine). Oppilas tulee sisään, menee piirin keskelle ja alkaa kyselemään: What do you have? / What's your favourite hobby?. tms. riippuen aihepiiristä. Kaikki vastaavat hänelle englanniksi jotain normaalia. Kun hän kysyy Hutchy-Butchyn omistajalta, tämä vastaa: "I have a Hutchy-Butchy", jolloin kaikki vaihtavat paikkaa ja kysyjä yrittää istua jollekin vapautuvista paikoista.

**Sokkoleikki piirissä:**

Lapset ovat piirissä ja pitävät toisiaan käsistä kiinni. Piirin keskelle menee yksi lapsi jonka silmät sidotaan. Keskellä oleva / piiri pyörii ja sen jälkeen keskellä oleva kysyy edessään olevalta: Who are you? Kohdalla oleva lapsi vastaa muuttaen ääntään: "I am Mickey Mouse". Kysyjä yrittää arvata kuka on kyseessä.